**ชื่อบทความ พัฒนามาตรฐานแนวทางการผูกยึดในหอผู้ป่วยวิกฤต**

**ชื่อผู้วิจัย** 1. คุณอรุณี คำรัศมี พยาบาลวิชาชีพปฏิบัติการ

2. คุณปทุมวดี ละอองศรี พยาบาลวิชาชีพปฏิบัติการ

3.คุณวริษาวิชัยผิน พยาบาลวิชาชีพปฏิบัติการ

**หน่วยงาน** หอผู้ป่วยวิกฤต รพร.กุฉินารายณ์

**ปีที่จัดทำ**  2560

หลักการและเหตุผล : หอผู้ป่วยวิกฤตผู้ป่วยที่มารับบริการเป็นผู้ป่วยที่มีปัญหาวิกฤตทางด้านร่างกายที่คุกคามต่อชีวิต ต้องเผชิญกับความเจ็บปวด ไม่สุขสบาย มาจากการสอดใส่อุปกรณ์ต่างๆ ส่งผลต่อความเครียด กลัว วิตกกังวล นอนไม่หลับ ซึ่งการผูกยึดผู้ป่วยที่มีการรับรู้ที่ลดลง และไม่ให้ความร่วมมือในการรักษาพยาบาลสามารถป้องกันการเลื่อนหลุดของท่อและสายสวนต่างๆและอุบัติการณ์สำคัญของหน่วยงานคือ การเอาท่อช่วยหายใจออกก่อนกำหนดโดยผู้ป่วยเป็นคนดึงเอง หรืออาจเกิดจากการไม่ได้ตั้งใจขณะทำกิจกรรมพยาบาล เช่น การอาบน้ำ การเปลี่ยนท่านอนให้ผู้ป่วย สำหรับข้อมูลของหอผู้ป่วยวิกฤต ช่วงปี2559 พบข้อมูลการดึงท่อช่วยหายใจ 5 ราย คิดเป็น 3.8% ต่อ 1,000 วันนอน อุบัติการณ์ดังกล่าวอาจส่งผลทำให้หยุดหายใจ หัวใจหยุดเต้น กระทบต่อชีวิตของผู้ป่วยได้ หรือการใส่ท่อช่วยหายใจซ้ำอาจเกิดการติดเชื้อที่ปอดจากการสำลักสารคัดหลั่งเข้าปอด จากการทบทวนปัจจัยที่เกี่ยวข้องเกิดจากการผูกมัดไม่มีประสิทธิภาพ แนวปฏิบัติการผูกยึดยังไม่เป็นแนวทางเดียวกัน และอาจเกิดภาวะแทรกซ้อนจากการผูกยึด

**วัตถุประสงค์** : เพื่อพัฒนามาตรฐานแนวทางการผูกยึดในหอผู้ป่วยวิกฤต

**กลุ่มเป้าหมาย**: ผู้ป่วยที่ใส่ท่อช่วยหายใจในหอผู้ป่วยวิกฤต

เจ้าหน้าที่ในหอผู้ป่วยวิกฤต ( พยาบาลและผู้ช่วยเหลือคนไข้ จำนวน 14 คน )

**เครื่องมือ** : 1. แนวทางการปฏิบัติการพยาบาลสำหรับการผูกยึดผู้ป่วยในหอผู้ป่วยวิกฤต

2. แบบประเมินการปฏิบัติตามแนวทางการผูกยึดในหอผู้ป่วยวิกฤต

3. ข้อมูลอุบัติการณ์หลังดำเนินงาน

**ขั้นตอนการดำเนินงาน**

1. ประชุมเจ้าหน้าที่ในหอผู้ป่วยวิกฤตประกอบด้วยพยาบาลวิชาชีพ 10 คน ผู้ช่วยเหลือคนไข้ 4 คนให้ทราบถึงอุบัติการณ์ที่สำคัญในหน่วยงานและการวิเคราะห์KPIของหน่วยงานที่ยังไม่บรรลุค่าเป้าหมายพร้อมทั้งทบทวนหาสาเหตุแลกเปลี่ยนความคิดและหาแนวทางในการปฏิบัติเพื่อป้องกันการเกิดอุบัติการณ์ดังกล่าวและกำหนดหัวข้อการทำวิจัย

2. ทบทวนวรรณกรรมและจัดทำแนวทางการปฏิบัติการพยาบาลสำหรับการผูกยึดผู้ป่วยในหอผู้ป่วยวิกฤต

3. ประชุมชี้แจงให้เจ้าหน้าที่ทุกคนรับทราบแนวทางการปฏิบัติการพยาบาลสำหรับการผูกยึดผู้ป่วยในหอผู้ป่วยวิกฤตเพื่อให้เกิดความเข้าใจในการใช้แนวทางการปฏิบัติที่ตรงกันและนำสู่การปฏิบัติในหน่วยงาน

4. เก็บข้อมูลการปฏิบัติตามแนวทางการพยาบาลสำหรับการผูกยึดผู้ป่วยในหอผู้ป่วยวิกฤตและอุบัติการณ์หลังดำเนินงาน

5. วิเคราะห์ข้อมูล

6. สรุปและอภิปรายผล

7. นำข้อเสนอแนะจากผู้ใช้แนวทางการพยาบาลสำหรับการผูกยึดผู้ป่วยในหอผู้ป่วยวิกฤตมาแลกเปลี่ยนเรียนรู้เพื่อปรับปรุงแนวทางการพยาบาลสำหรับการผูกยึดผู้ป่วยในหอผู้ป่วยวิกฤตเพื่อให้การดูแลผู้ป่วยมีประสิทธิภาพ ไม่เกิดอุบัติการณ์และภาวะแทรกซ้อน

**คำสำคัญ** การผูกยึด หอผู้ป่วยวิกฤต

**ประเภทงานวิจัย** R2R

**สถานะ** เสนอโครงร่าง